b'\n_START_ARTICLE_\nKadonnut prinssi\n_START_SECTION_\nJuoni\n_START_PARAGRAPH_\nPrinssi John k\xc3\xa4rsii epileptisist\xc3\xa4 kohtauksista ja autismin kaltaisesta kehitysh\xc3\xa4iri\xc3\xb6st\xc3\xa4. Minisarja kuvaa kuningasperheen, etenkin kuningatar Maryn ja isonveljen prinssi Georgen suhdetta pikku Johniin keskell\xc3\xa4 poliittista myllerryst\xc3\xa4 ensimm\xc3\xa4isen maailmansodan vuosina. Keskeisess\xc3\xa4 roolissa on my\xc3\xb6s Johnin lastenhoitaja Charlotte Bill.\n_START_SECTION_\nVastaanotto\n_START_PARAGRAPH_\nKaksiosainen draamasarja sai Britanniassa paljon katsojia, julkaistiin VHS- ja DVD-tallenteina ja uusintaesitettiin tammikuussa 2004, tammikuussa 2006 ja marraskuussa 2009. Nykyisin sit\xc3\xa4 esitt\xc3\xa4\xc3\xa4 satunnaisesti BBC:n kaapelikanava UK History._NEWLINE_Miranda Richardson sai sarjasta Golden Globe -ehdokkuuden. Lis\xc3\xa4ksi Richadson ja Gina McKee olivat ehdokkaina parhaan naisroolin Bafta-palkinnon saajiksi. Sen lis\xc3\xa4ksi sarja oli ehdolla parhaasta leikkauksesta (Clare Douglas), musiikista (Adrian Johnston) ja kuvauksesta (Barry Ackroyd). Yhdysvaltojen ensiesityksen lokakuussa 2004 j\xc3\xa4lkeen sarja voitti parhaan minisarjan Emmy-palkinnon._NEWLINE_Suomessa Kadonnut prinssi on esitetty Yle Teemalla 2005 ja 2011.'